চুবুৰীয়া ৰাজ্য নাগালেণ্ডত হোৱা প্ৰৱল বৃষ্টিপাতৰ ফলত উফন্দি উঠিছে দিখৌ নদী। ভয়ানকভাৱে বৃদ্ধি পোৱা দিখৌ নদীৰ বাঢ়নী পানীয়ে নদী কাষৰীয়া অঞ্চল সমূহ বুৰাই পেলাইছে। দিখৌ নদীৰ বাঢ়নী পানীয়ে শিৱসাগৰৰ চহৰৰ ফুকন নগৰ, কালিবাৰী, চলে'গাওঁ, থানামুখ ঘাট আদি অঞ্চল বুৰাই পেলাইছে।
উল্লেখযোগ্য যে বানত ক্ষতিগ্ৰস্ত লোকসকলৰ বাবে শিৱসাগৰ জিলা প্ৰশাসনে নগৰৰ ফুকন নগৰ প্ৰাথমিক বিদ্যালয়ত এটা অস্থায়ী শিবিৰ স্থাপন কৰি ক্ষতিগ্ৰস্ত লোকসকলক আশ্ৰয়, খোৱা সামগ্ৰীকে ধৰি বিভিন্ন প্ৰয়োজনীয় সামগ্ৰী যোগান ধৰিছে।
ইফালে শিৱসাগৰৰ হাহঁচৰা গাঁও পঞ্চায়তৰ বিভিন্ন অঞ্চলতো দিখৌ নদীৰ বাঢ়নী পানীয়ে বিভিন্ন অঞ্চল বুৰাই পেলাইছে। অঞ্চলটোৰ চূনপোৰা হাবিগাওঁ, হাৰিপৰা আলি, বোকানগৰ, কুঁজিবালি আদি অঞ্চলসমূহ দিখৌ নদীৰ বাঢ়নী পানীত বুৰ গৈ আছে।
ফলত অঞ্চলটোৰ বানাক্ৰান্ত লোকসকলক আটাছুৰ হাঁহচৰা আঞ্চলিকৰ সদস্য সকলে বিভিন্ন ধৰণে সহায় আগবঢ়াইছে বুলি জানিব পৰা গৈছে।
আনহাতে বানত ক্ষতিগ্ৰস্ত বিভিন্ন অঞ্চলত এন ডি আৰ এফৰ দল উপস্থিত হৈ বান পৰিস্থিতি নিয়ন্ত্রণ কৰিছে বুলি জানিব পৰা গৈছে।
ইফালে জলসম্পদ বিভাগৰ এক সূত্ৰই জনোৱা অনুসৰি শিৱসাগৰ নগৰত ৩৫ ছেঃমিঃ বিপদসীমাৰ ওপৰে দিখৌ নদীৰ পানী বৈ আছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
